《岁暮杂感 其二》
清代·陈元鼎

满袖炉香拜玉除，日华长捧五云居。曾依阿阁惭凡鸟，未浥洪云感涸鱼。

魏阙觚棱空有梦，远方端绮久无书。液池多少垂垂柳，换叶移根总不如。

作者简介：清浙江钱塘人，字实庵，号芰裳。道光二十七年进士。官编修。以词名道光咸丰间。其词作擅以闲情抒孤抱。有《鸳鸯宜福馆吹月词》、《实庵存稿》。